钦定古今图书集成/明伦汇编/氏族典/第193卷 > 姚内斌
## 钦定古今图书集成/明伦汇编/氏族典/第193卷 > 姚内斌

按《宋史姚内斌传》：“内斌，平州卢龙人，仕契丹，为西巡
检、瓦桥关使。周显德六年，太宗从世宗北征，兵次瓦
桥关，内斌率众五百人以城降，世宗以为汝州刺史。
内斌本名犯宣祖讳下一字，遂改今名。从平李筠，改
虢州刺史。西夏数犯西鄙，以内斌为庆州刺史，兼青
白两池榷盐制置使。初，内斌降，其妻子皆在契丹。干”
德四年，子承赞密自幽州来归，令中使护送还内。斌，
开宝四年，召赴阙，上待之甚厚，遣归治所。七年，卒，年
六十四。